Mykola Bychok

**Mykola Bychok** CSsR (ukrainsk: Микола Бичок; født 1980) er en ukrainsk ordensgeistlig og ukrainsk gresk-katolsk biskop av *Eparchy of Saints Peter og Paul og Melbourne* og kardinal.
## Liv og virke
### Bakgrunn
Mykola Bychok sluttet seg til redemptoristordenen den 12. juli 1997 og avla midlertidige løfter den 18. august 1998. Han studerte filosofi og katolsk teologi i Ukraina og Polen, hvor han oppnådde  lisensiat i pastoralteologi. Den 13. august 2003 avla Bychok sine evige løfter. Han ble ordinert til diakon den 12. juli 2004 av den apostoliske eksark i Frankrike, Michel Hrynchyshyn CSsR.

### Prest
Den 3. mai 2005 mottok Bychok ordinasjonssakramentet fra den ukrainske gresk-katolske hjelpebiskop i Lviv, Ihor Vosnjak CSsR.

Mykola Bychok ble så sjelesorger i Prokopjevsk i Russland. Senere var han superior for klosteret *St. Joseph* og pastor i menigheten til *Vår Frue av evig hjelp* i Ivano-Frankivsk, og økonom i Lviv-provinsen av redemptoristordenen. I 2015 ble Byczok sogneprest for *St. John the Baptist Parish* i Newark i New Jersey i USA.
### Epark av eparkiet av de hellige Peter og Paul i Melbourne (Australia)
Den 15. januar 2020 utnevnte pave Frans ham til biskop av eparkiet av de hellige Peter og Paul i Melbourne. Storerkebiskopen av Kiev-Halytsj, Svjatoslav Sjevtsjuk, ordinerte ham til biskop den 7. juni samme år i *St. Georgskatedralen* i Lviv; medkonsekratorer var den ukrainske gresk-katolske erkebiskopen av Lviv, Ihor Vosnyak CSsR, og hjelpebiskopen i Sokal-Sjovkva, Petro Loza CSsR.  Innsettelsen i Melbourne fant sted 12. juli 2021.

### Kardinal
Den 6. oktober 2024 kunngjorde pave Frans at han ville ta ham inn i kardinalkollegiet den 8. desember 2024. Kort etter ble dato endret til 7. desember 2024. Han ble da kirkens yngste kardinal med sine 44 år.

## Episkopalgenealogi
Hans episkopalgenealogi er:

* Erkebiskop Mykhajlo Rohoza (1540-1599) *bispeviet 1589 av (den ortodokse) patriark Jeremias II av Konstantinopel 
* Erkebiskop Hipacy (Ipatij) Pociej (Potij) (1541-1613) *1593
* Erkebiskop Josyf Veliamyn Rutski (1574-1637) *1613
* Erkebiskop Anastazy Antoni Seljava (Sielawa) (1583-1655) *1624
* Erkebiskop Gabriel (Havrylo) Kolenda, O.S.B.M. (1606-1674) *1652
* Erkebiskop Kyprian Żochowski (Zhokhovskyj) (1635-1693) *1671
* Erkebiskop Lew Ślubičz Załęnski, O.S.B.M. (1648-1708) *1678
* Erkebiskop Jurij Havryjil (Jerzy) Vynnyc’kyj (Winnicki), O.S.B.M. (1660-1713) *1700
* Erkebiskop Lev (Luka) Kiszka (Kyška), O.S.B.M. (1663-1728) *1711
* Erkebiskop György (Hennadiy) Bizánczy (Bizantsiy) (1657-1733) *1716
* Erkebiskop Ioan Inocențiu Klein (Micu), O.S.B.M. (1692-1768) *1730
* Biskop Mihály Emánuel Olsavszky, O.S.B.M. (1697-1767) *1743
* Biskop Vasilije Božičković (Bosicskovich), (1719-1785) O.S.B.M. *1759
* Biskop Grigore Maior, O.S.B.M. (1714-1785) *1773
* Biskop Ioan (Janos) Bob (Babb) (1739-1830) *1784
* Biskop Samuel Vulcan (1760-1839) *1807
* Biskop Ioan Lemeni (1780-1861) *1833
* Erkebiskop Spyrydon Lytvynovyč (Litwinowicz) (1810-1869) *1857
* Erkebiskop Josyf Sembratowicz (Sembratovyc) (1821-1900) *1865
* Erkebiskop Sylwester Sembratowicz (Sembratovyc) (1836-1898) *1879
* Erkebiskop Julian Kuiłovskyi (1826-1900) *1890
* Erkebiskop Andrij Aleksander Šeptycki (Sheptyskyi), O.S.B.M. (1865-1944) *1899
* Kardinal Josyf Slipyj, O.S.B.M. (1892-1984) *1939
* Kardinal  Ljubomyr Huzar (1933-2017) *1977
* Erkebiskop Ihor Voznyak (Vozniak), C.SS.R. (1952- ) *2002
* Erkebiskop Svjatoslav Sjevtsjuk (1970-) *2009
* Kardinal * Mykola Bychok* (1980-) *2020

## Referanser